**Előterjesztés**

**Szombathely Megyei Jogú Város Közgyűlése**

**Gazdasági és Városstratégiai Bizottság 2018. február 12–i ülésére**

**Javaslat szombathelyi szervezetek 2018. évi támogatásának jóváhagyására**

Szombathely Megyei Jogú Város Önkormányzata Közgyűlésének az önkormányzat 2018. évi átmeneti gazdálkodásáról szóló 25/2017. (XII. 20.) önkormányzati rendeletének 7. § (2) bekezdése alapján az a sportszervezet, amely 10.000 eFt összeghatár felett kapott támogatást, a 2018. évben csak akkor kaphat támogatást, ha a működésének egészét tekintve a 2017. év pénzügyi, szakmai beszámolóját, valamint a 2018. évi pénzügyi, szakmai tervét benyújtja, és az alapján a Gazdasági és Városstratégiai Bizottság a támogatást jóváhagyta.

A Közgyűlés a 2017. évi költségvetésről szóló rendéletében a Sport ágazat kiadásai között külön tételsoron 12.000.000,- Ft előirányzatot biztosított a Szombathelyi Szabadidősport Szövetség 2017. évi működési költségeihez.

A Szombathelyi Szabadidősport Szövetség a fentiekben foglaltaknak megfelelően elkészítette az előírt dokumentumokat, amelyek közül a 2017. évi szakmai beszámoló, és a 2018. évi szakmai, pénzügyi tervezet jelen előterjesztés 1. számú mellékletét képezi, amely terjedelmére tekintettel csak elektronikus formában kerül kiküldésre.

A 2017. évi támogatásról szóló tételes elszámolás az Egészségügyi és Közszolgálati Osztály Köznevelési, Sport és Ifjúsági Irodáján, valamint a Bizottság ülésén megtekinthető.

Szombathely Megyei Jogú Város Önkormányzata Közgyűlése az önkormányzat 2017. évi költségvetésről szóló 4/2017.(III.7.) önkormányzati rendeletében a Kulturális ágazat kiadásai között külön tételsoron 17.000.000,- Ft előirányzatot biztosított a Herényi Kulturális és Sportegyesület részére. Az Egyesület számára az Önkormányzat a 17 millió forint támogatást feladat-ellátási megállapodás keretében biztosítja.

A Herényi Kulturális és Sportegyesület a szükséges dokumentumokat benyújtotta. Az Egyesület 2017. évi pénzügyi, szakmai beszámolója, valamint 2018. évi pénzügyi terve az előterjesztés 2. számú mellékletét képezi, amely terjedelmére tekintettel csak elektronikus formában kerül kiküldésre.

A 2017. évi támogatásról szóló tételes elszámolás az Egészségügyi és Közszolgálati Osztály Egészségügyi, Kulturális és Koordinációs Irodáján, valamint a Bizottság ülésén megtekinthető.

A Közgyűlés az önkormányzat 2017. évi költségvetésről szóló 4/2017. (III.7.) rendeletében -9. számú mellélet - külön tételsoron 13.000.000,- Ft előirányzatot biztosított a Savaria Történelmi Karnevál Közhasznú Közalapítvány (a továbbiakban: Alapítvány) működéséhez, valamint 10.000.000,- Ft előirányzatot az Alapítvány NKA pályázati önrészéhez.

Az Alapítvány 2017. évi pénzügyi, szakmai beszámolója, valamint 2018. évi pénzügyi terve az előterjesztés 3. számú mellékletét képezi, amely terjedelmére tekintettel csak elektronikus formában kerül kiküldésre.

A 2017. évi támogatásról szóló tételes elszámolás az Egészségügyi és Közszolgálati Osztály Egészségügyi, Kulturális és Koordinációs Irodáján, valamint a Bizottság ülésén megtekinthető.

Kérem a Tisztelt Bizottságot, hogy az előterjesztést megtárgyalni, és a határozati javaslatokat elfogadni szíveskedjék.

Szombathely, 2018. február „ ”

**(: Koczka Tibor :)**

**I.**

**HATÁROZATI JAVASLAT**

**…../2018. (II. 12.) GVB számú határozat**

1. Szombathely Megyei Jogú Város Közgyűlése Gazdasági és Városstratégiai Bizottsága Szombathely Megyei Jogú Város Önkormányzata Közgyűlésének az önkormányzat 2018. évi átmeneti gazdálkodásáról szóló 25/2017. (XII. 20.) önkormányzati rendeletének 7. § (2) bekezdése alapján a Szombathelyi Szabadidősport Szövetség 2017. évi pénzügyi, szakmai beszámolóját, valamint a 2018. évi pénzügyi, szakmai tervét megtárgyalta, és az alapján a Sportszervezet 2018. évi támogathatóságát jóváhagyja.
2. A Bizottság felkéri az Előterjesztőt, hogy a támogatással kapcsolatos teendőket a Közgyűlés 47/2013. (XII.4.) Kgy. számú, az önkormányzati forrásátadásról szóló rendeletének megfelelően végezze el.

**Felelős: Koczka Tibor alpolgármester**

**Lendvai Ferenc, a Bizottság elnöke**

**Molnár Miklós gazdaságfejlesztésért felelős alpolgármester**

**(A végrehajtás előkészítéséért: Dr. Bencsics Enikő, az Egészségügyi és Közszolgálati Osztály vezetője.)**

**Határidő: azonnal**

**II.**

**HATÁROZATI JAVASLAT**

**…../2018. (II.15.) GVB számú határozat**

1. Szombathely Megyei Jogú Város Közgyűlése Gazdasági és Városstratégiai Bizottsága Szombathely Megyei Jogú Város Önkormányzata Közgyűlésének az önkormányzat 2018. évi átmeneti gazdálkodásáról szóló 25/2017. (XII. 20.) önkormányzati rendeletének 7. § (2) bekezdése alapján a Herényi Kulturális és Sportegyesület2017. évi pénzügyi, szakmai beszámolóját, valamint a 2018. évi pénzügyi tervét megtárgyalta, és az alapján a szervezet 2018. évi támogathatóságát jóváhagyja.
2. A Bizottság felkéri az Előterjesztőt, hogy a támogatással kapcsolatos teendőket a Közgyűlés 47/2013. (XII.4.) Kgy. számú, az önkormányzati forrásátadásról szóló rendeletének megfelelően végezze el.

**Felelős: Koczka Tibor alpolgármester**

**Molnár Miklós alpolgármester**

**Lendvai Ferenc, a Bizottság elnöke**

**(A végrehajtás előkészítéséért: Dr. Bencsics Enikő, az Egészségügyi és Közszolgálati Osztály vezetője)**

**Határidő: azonnal**

**III.**

**HATÁROZATI JAVASLAT**

**…../2018. (II.15.) GVB számú határozat**

1. Szombathely Megyei Jogú Város Közgyűlése Gazdasági és Városstratégiai Bizottsága Szombathely Megyei Jogú Város Önkormányzata Közgyűlésének az önkormányzat 2018. évi átmeneti gazdálkodásáról szóló 25/2017. (XII. 20.) önkormányzati rendeletének 7. § (2) bekezdése alapján a Savaria Történelmi Karnevál Közhasznú Közalapítvány2017. évi pénzügyi, szakmai beszámolóját, valamint a 2018. évi pénzügyi tervét megtárgyalta, és az alapján a szervezet 2018. évi támogathatóságát jóváhagyja.
2. A Bizottság felkéri az Előterjesztőt, hogy a támogatással kapcsolatos teendőket a Közgyűlés 47/2013. (XII.4.) Kgy. számú, az önkormányzati forrásátadásról szóló rendeletének megfelelően végezze el.

**Felelős: Koczka Tibor alpolgármester**

**Molnár Miklós alpolgármester**

**Lendvai Ferenc, a Bizottság elnöke**

**(A végrehajtás előkészítéséért: Dr. Bencsics Enikő, az Egészségügyi és Közszolgálati Osztály vezetője)**

**Határidő: azonnal**